P.C. Hooft

Pieter Corneliszoon Hooft (født 16. mars 1581 i Amsterdam, død 21. mai 1647 i Haag) var en nederlandsk historiker, poet og dramatiker fra perioden som er kjent som den nederlandske gullalderen. Han kan regnes som en av grunnleggerne av den seriøse litterære kulturen i det nederlandskspråklige område etter franske og italienske forbilder.

 Biografi
 Bakgrunn 
P.C. Hooft var født i Amsterdam som sønn av borgermester Cornelis Hooft. P.C. Hooft var også onkel til Cornelis og Andries de Graeff.

 Liv og virke
Hooft hadde i embeds medfør fått slottet i Muid som bolig. Der la han grunnen til det som senere ble kjent som, «de Muiderkring», Muiderkretsen, en gruppe kunstnere og lærde som møttes på slottet for å diskuterte litteratur og vitenskap. Det var her snakk om tilfeldige besøk mer enn ordnede sammenkomster. Blant disse var Anna Roemersdochter Visscher, Jan Pieterszoon Sweelinck, Maria Tesselschade Visscher, Gerardus Vossius, Casparus Barlaeus, Albert Burgh, Laurens Reael, Roemer Visscher, Jan Vos og Joost van den Vondel

Sammen med Samuel Coster og G.A. Bredo var han grunnleggeren av Eerste Nederduytsche Academie.

 Verker 
Hooft var en produktiv forfatter av skuespill, dikt og brev, men fra 1628, ti år etter han fikk ideen, konsentrerte han seg om arbeidet på verket Nederlandsche historiën, et faglitterært verk om Nederlands historie fra 1555 til 1584. Hooft hadde lagt hovedfokus åttiårskrigen som på den tiden het faderlandskrigen. Han fikk imidlertid aldri fullført sitt store livsverk. Den ble allikevel publisert i 1654. 

Som poet var han inspirert av renessansen i Frankrike og Italia og hadde et humanistisk tankesett.  

 Skuespill 
 Geeraerdt van Velsen ( 1613)
 Achilles en Polyxena (1614)
 Theseus en Ariane (1614)
 Granida (1615)
 Warenar (1616)
 Baeto, oft oorsprong der Holanderen (1626)

 Dikt 
 Emblemata amatoria: afbeeldingen van minne (1611)

 Saklitteratur 
 Nederlandse historiën (1654)

 Ettermæle 
P.C. Hooft har gitt navn til Amsterdams største mote- og handlegate, P.C. Hooftstraat. I den sørvestlige enden, ender den i byens største park, Vondelpark, som har fått navn etter Hoofts venn Joost van den Vondel. P.C. Hooft har fått ei egen gate i flere store og små nederlandske byer. 

I 1947, 300 år etter hans død, bestemte den nederlandske regjeringa å opprette en litterær pris i hans navn. En uavhengig forening gir hvert år ut prisen til en forfatter. I starten gikk prisen til et spesifikt verk, men i de siste årene har den blitt mer basert på alle bøkene til en forfatter. 

I andre media
Han blir også nevnt som «Danmarks mest kjente poet» i episode tre av TV-programmet Metalocalypse.

 Referanser 

 Eksterne lenker 

 Arbeider av Hooft i 'Laurens Janszoon Coster prosjektet' (Nederlandsk)
 P.C. Hooft (1581-1647) - bilder av P.C. Hooft

Kategori:Nederlandske forfattere
Kategori:Dramatikere
Kategori:Nederlandske lyrikere
Kategori:Nederlandske historikere
Kategori:Personer fra Amsterdam
Kategori:Fødsler i 1581
Kategori:Dødsfall i 1647